钦定古今图书集成/历象汇编/乾象典/第089卷 > 《雪》二首 温庭筠
## 钦定古今图书集成/历象汇编/乾象典/第089卷 > 《雪》二首 温庭筠

砚水池先冻，窗风酒易消。雅声出山郭，人迹过村桥。
稍急方萦转，才深未寂寥。细光穿暗隙，轻白驻寒条。
草静封还折，松攲堕复摇。谢庄今病眼，无意坐通宵。

二

羸骖出更慵，林寺已疏钟。踏紧寒声涩，飞交细点重。
圃斜人过迹，阶静鸟行纵。寂寞梁鸿病，谁人代夜舂。